cyanic-selkie/wikianc huggingface dataset:
Ուիջի
Կենսագրություն
Շուտով, ինքնուրույն կարիերա սկսելուց հետո Ուիջին դարձավ New York Herald Tribune, New York Post, New York Journal American, The Sun և այլ թերթերի հիմնական խմբագիրը՝ տպագրելով իր լուսանկարները հրդեհների, ավտովթարների և սպանությունների մասին։ Առաջին անձնական ցուցահանդեսը «Ուիջի. Սպանությունն իմ բիզնեսն է» կայացել է 1941 թվականին Նյու Յորքում։ Երկու տարի անց Նյու Յորքի ժամանակակից արվեստի թանգարանը ձեռք բերեց հինգ լուսանկարները՝ ավելացնելով այն «Action Photography» էքսպոզիցիային։ Դրանից հետո հաջորդեցին պատվերներ Life և Vogue ամսագրերից։ 1945 թվականին թողարկվեց առաջին գիրքը՝ « Մերկ քաղաք » (Naked City) վերնագրով, որից երեք տարի անց վերնագիրը գնվեց կինոռեժիսոր Մարկ Հելլինգերի կողմից՝ նկարահանելով համանուն ֆիլմ։ Հետագայում այս անվանումն օգտագործվեց նաև հեռուստասերիալի և ռոք-խմբի համար։
1947 թվականին Ուիջին ամուսնացել է և տեղափոխվել Հոլիվուդ, որտեղ համագործակցել է կինոստուդիաների հետ։ Լուսանկարիչը փորձել է ինքնուրույն նկարահանել կարճամետրաժ ֆիլմեր, համատեղ աշխատել է տեխնիկական խորհրդատու կինոթատրոններում, երբեմն նկարահանվել է էպիզոդիկ դերերում։ Բաժանումից երկու տարի անց Ֆելիգը վերադարձել է Նյու Յորք, որտեղ 1952 թվականին սկսվել է իր ստեղծագործությունների նոր ժամանակաշրջան՝ որպես լուսանկարիչ։ Այդ ժամանակը Ուիջին նվիրել է հայտնի մարդկանց «աղավաղված» դիմանկարները վերականգնելուն, որի ժամանակ նա օգտագործել է օպտիկական ոսպնյակների տարբեր կցորդներ ։ Ֆելիգը նաև զբաղվել է քաղաքական և հասարակական գործիչների վերաբերյալ ծաղրանկարների ստեղծմամբ :1957 թվականին Ուիջին, շաքարախտով հիվանդանալով, տեղափոխվել է 47-րդ փողոց՝ հասարակական աշխատող Ուիլմա Ունիկոկքսի մոտ, ով խնամել է լուսանկարչին և հետագայում պահպանել նրա արխիվը։ Միառժամանակ լուսանկարչի աշխատանքին զուգահեռ նա եղել է նաև խորհրդատու և լուսանկարիչ՝ «Բժիշկ Սթրեյնջլավ, կամ ինչպես ես դադարեցի վախենալ և սիրեցի ռումբը» ֆիլմի համար, իր հայրենակից Սթենլի Կուբրիկի հետ։
Ժառանգություն
Արվեստագետների մեծամասնությունը կարծում է, որ Ուիջին Բրասաիի ամերիկյան համարժեքն է, ով նկարահանում էր Փարիզի գիշերային կյանքը։ 1960-ական թվականների սկզբին Դիանա Արբուսի աշխատանքների շնորհիվ մշակվել են Ֆելիգի սիրելի թեմաները՝ նուդիստների (ծովափում մերկ լողացող և արևային լոգանք ընդունող անձ), կրկեսային դերասանների և փողոցի այլ մարդկանց մասին։
2005 թվականին մոսկովյան «Հարրի Տատինյանցի պատկերասրահում» ցուցադրվեցին լուսանկարչի ամենահետաքրքիր «մանհեթենյան» ժամանակաշրջանի քառասուն աշխատանքները։ 2009 թվականին վիեննական արվեստի պատկերասրահ Kunsthalle Wien-ը ցուցահանդես է կազմակերպել «Վերելակ դեպի կախաղան» (Elevator to the Gallows) վերնագրով, որտեղ ժամանակակից նկարչուհի Բենկս Վիոլետտայի նկարները կողք կողքի էին Ուիջիի գիշերային լուսանկարների հետ ։
2012 թվականին նյույորքյան ICP-ն կազմակերպել է ևս մեկ ցուցահանդես «Սպանությունն իմ բիզնեսն է» (Murder Is My Business) վերնագրով։ Նույն թվականին Մոսկվայի Մուլտիմեդիա Արվեստի Թանգարանում ցուցադրվել է մեկ այլ ցուցահանդես «Մերկ քաղաք. Նյու Յորք, Լոս Անջելես» վերնագրով ։ Լուսանկարչի ինքնակենսագրականն առաջին անգամ լույս է տեսել 1961 թվականին՝ «Ուիջին Ուիջիի մասին» խորագրի ներքո,  2013 թվականին վերանվանվել է՝ «Ուիջի. ինքնակենսագրություն» (Weegee: The Autobiography): 2014 թվականին ավստրիական Դորնբիրն քաղաքում ավարտվել է «Ուիջի. ինչպե՞ս լուսնկարել աճյունը» (Weegee. How to photograph a corpse) անունը կրող ցուցահանդեսը Flatz Museum-ի դահլիճներում՝ ցուցադրված մնալով մեկ տարուց ավել։ Բացի բնօրինակ հեղինակային ձեռագրերից, ցուցահանդեսում ներկայացվնում էին մի շարք ամսագրեր և թերթեր, որոնցում հրապարակվել են այդ տարիներին Ուրջիի կողմից արված լուսանկարները։
Արտաքին հղումներ
Կատեգորիա:Ամերիկացի լուսանկարիչներ Կատեգորիա:Ցուցահանդեսներ Կատեգորիա:Ամերիկացի ֆոտոլրագրողներ Կատեգորիա:Ամերիկացի լրագրողներ
Տյալլինգ Կուպմանս
Տյալլինգ Կուպմանս (Tjalling Charles Koopmans, ), նիդերլանդացի-ամերիկացի ականավոր տնտեսագետ, մաթեմատիկոս, Նոբելյան մրցանակի դափնեկիր՝ ռեսուրսների օպտիմալ օգտագործման տեսության մշակման համար (1985)։
Կենսագրություն
Կուպմանսը ծնվել է Նիդեռլանդների 's-Graveland քաղաքում։ Բարձրագույն կրությունը ստացել է Ուտրեխտի համալսարանում՝ մասնագիտանալով մաթեմատիկայի մեջ։ 1930 թվականին նա փոխում է մասնագիտոացումը՝ սկսելով ուսումնասիրել ֆիզիկա։ 1933 թվականին հանդիպել է Յան Թինբերգենին (նա 1969 թվականին տնտեսագիտության ոլորոտւմ ստացել էր Նոբելյան մրցանակակ) և տեղափոխվում Ամստերդամ՝ սովորելու մաթեմատիկական տնտեսագիտություն Թինբերգենի ղեկավարությամբ։ Բացի այդ, Կուպմանսն իր ուսումնասիրություններում ընդգրկում է նաև էկոնոմետրիկան և վիճակագրությունը։ 1936 թվականին նա ավարտել է Լեյդենի համալսարանի ասպիրանտուրան՝ Հենդրիկ Կրամերսի ղեկավարությամբ։ Թեզի վերնագիրն էր «Տնտեսական ժամանակային շարքերի գծային ռեգրեսիայի վերլուծություն» ("Linear regression analysis of economic time series"):
1940 թվականին Կուպմանսը տեղափոխվել է Միացյալ Նահանգներ։ Վաշինգտոնում նա որոշ ժամանակ աշխատել է մի պետական ​​մարմնում, որտեղ տպագրելէ տրանսպորտի տնտեսագիտության մասին նյութեր՝ կենտրոնանալով օպտիմալ երթուղիների վրա, ապա տեղափոխվել է Չիկագո, որտեղ միացել է հետազոտական ​​մարմնին՝ Քոուլսի հանձնաժողովին, և համագործակցել Չիկագոյի համալսարանի հետ։ 1946-ին նա դառնում է ԱՄՆ-ի լիարժեք քաղաքացի, իսկ 1948-ին՝ Քոուլսի հանձնաժողովի տնօրեն։ Նույն տարի ընտրվում է որպես Ամերիկյան վիճակագրական ասոցիացիայի գիտաշխատող։ 1950 թվականին նա դարձել է Նիդեռլանդների Արվեստի և գիտությունների թագավորական ակադեմիայի թղթակից անդամ։ 1950-ականների՝ Չիկագոյի համալսարանի տնտեսագիտության ամբիոնի կողմից Քոուլսի հանձնաժողովի դեմ թշնամական ընդդիմության աճը ստիպել է Կուպմանսին համոզել Քոուլզների ընտանիքին, որ 1955 թվականին տեղափոխեն Յեյլի համալսարան (որտեղ այն վերանվանվեց Քաուլզի հիմնադրամ)։ Նա շարունակել է հրատարակել օպտիմալ աճի և գործունեության վերլուծության տնտեսագիտության վերաբերյալ։
Կուպմանսի վաղ աշխատանքները Հարթրի-Ֆոկի տեսության վերաբերյալ կապված են Կուպմանսի տեսության հետ, որը շատ հայտնի է քվանտային քիմիայում։ Կուպմանսը պարգևատրվել է իր Նոբելյան հուշամրցանակով (Լեոնիդ Կանտորովիչի հետ միասին) ռեսուրսների բաշխման ոլորտում՝ մասնավորապես ռեսուրսների օպտիմալ օգտագործման տեսության մեջ ունեցած ներդրման համար։ Այն աշխատանքը, որի համար շնորհվել է մրցանակը, կենտրոնացել է գործունեության վերլուծության, արտադրության մուտքերի և արդյունքների միջև փոխազդեցությունների ուսումնասիրության վրա, ինչպես նաև դրանց կապի տնտեսական արդյունավետության և գների հետ։ Եվ վերջապես Ջոն վոն Նոյմանը ճանաչում է Կուպմանսի (1942) հոդվածի կարևորությունը՝ սերիական փոխկապակցման գործակիցը բաշխելու համար, և այն հետագայում ազդում է Ջոն Դենիս Սարգանի և Ալոկ Բհարգավայի կողմից միավորի արմատի օպտիմալ փորձարկումների վրա (Sargan and Bhargava, 1983):
Ընտանիք և անուն
Տյալլինգ Չարլզ Կուպմանսը Սյորդ Կուպմանսի և Ույցկե վան դեր Զիի որդին էր. նրա երկրորդ անունը՝ Չարլզ, հավանաբար ծագել է նրա «Սյորդ» հայրանունից։
Տյալլինգն ուներ երկու եղբայր, որոնցից մեկը աստվածաբան և բժիշկ Յան Կուպմանսն էր։ 1940 թվականին նա Նիդեռլանդների գերմանական օկուպացիայի ժամանակ գրել է հետագայում լայն տարածում ստացած «Բիժնա տա լաատ» («Գրեթե շատ ուշ», 30,000 օրինակ) բրոշյուրը՝ նախազգուշացնելով նացիստական ռեժիմի օրոք հրեաների ապագայի մասին։ 1945 թվականին՝ պատերազմի ավարտին, Ամստերդամում  պատուհանի հետևից մահապատիժ դիտելիս մահացու վիրավորվել է պատահական գնդակից։
Արտաքին հղումներ
Կատեգորիա:Հոլանդացի տնտեսագետներ Կատեգորիա:Ամերիկացի տնտեսագետներ Կատեգորիա:Նյու Հևեն քաղաքում մահացածներ Կատեգորիա:Տնտեսագիտության բնագավառում Նոբելյան մրցանակի դափնեկիրներ Կատեգորիա:20-րդ դարի ամերիկացի տնտեսագետներ Կատեգորիա:Ամերիկացի մաթեմատիկոսներ Կատեգորիա:Լեյդենի համալսարանի շրջանավարտներ Կատեգորիա:Ամերիկացի ֆիզիկոսներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Հոլանդացի նոբելյան մրցանակակիրներ Կատեգորիա:Նիդերլանդների արվեստի և գիտությունների թագավորական ակադեմիայի անդամներ Կատեգորիա:Ուտրեխտի համալսարանի շրջանավարտներ
Քենտ շրջան (Միչիգան)
Քենտ շրջան (Kent County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 2,258 կմ² է, բնակչությունը՝ 602,622 մարդ (2010 թ. տվյալներով)։ Շրջկենտրոնն է Գրանդ Ռեպիդս բնակավայրը։ Կազմավորվել է 1831 թ.։
Կատեգորիա:Միչիգան նահանգի շրջաններ
Ջրային լորտու
Ջրային լորտու, շախմատանախշ լորտու, շախմատօձ, լորտուների ընտանիքի լորտուների ենթաընտանիքի իսկական լորտուների ցեղի օձ։ Ջրանցքային լորտուն Հայաստանում հանդիպում է բոլոր մարզերում՝ հիմնականում նախալեռնային շրջաններում, երբեմն՝ նաև լեռներում։ Տարածված է տարբեր ջրավազանների ջրամերձ կենսավայրերում, այգիներում, երբեմն կարող է հանդիպել նաև ջրից բավական հեռու։
Արտաքին տեսք
Մարմնի երկարությունը տարիքի հետ փոխվում է (14-140 սմ), պոչը 5-6 անգամ կարճ է։ Մարմինը բարեկազմ է, գլուխը մարմնից տարանջատված է՝ ծածկված խոշոր, փայլուն վահանիկներով։ Աչքերը խոշոր են, ծիածանաթաղանթը՝ դեղնավուն, բիբը՝ կլոր։ Մարմնի թեփուկները կատարավոր են, ինչով կարող է նմանվել թունավոր իժերին։ Մեջքը մոխրագույն է, գորշավուն, կանաչավուն կամ կարմրավուն՝ ծածկված այս կամ այն չափով արտահայտված շախմատանման մուգ բծերով, որոնք միաձուլվելով՝ տալիս են ընդհանուր սև գունավորում։ Որովայնային մակերեսը խայտաբղետ է. վահանիկների եզրերը դեղնավունից նարնջագույն են կամ վառ վարդագույն, կենտրոնական մասով անցնում է մանր կետիկներից բաղկացած լայն, սև շերտ։
Սնունդ
Սնվում է մանր ողնաշարավորներով (ձկներ, երկկենցաղներ, կրծողներ)։ Ձմեռում է աշնան 2-րդ կեսից գարնան սկիզբը։
Բազմացում
Զուգավորումը տեղի է ունենում ապրիլ-մայիսին։ Հունիսի 2-րդ կեսից հուլիսի սկիզբը էգը դնում է 4-18 ձու։ Ձվերը խոշոր են (32-35 X 15-16 մմ)։ Ձագերը ծնվում են սեպտեմբերին։
Նշանակություն
Հաճախակի խնամվում է անազատ պայմաններում։ Օգտագործվում է գիտահետազոտական նպատակով։ Պաշտպանվում է՝ հիմնականում սուր հոտով հեղուկ արտաթորելով և սատկած ձևանալով։ Կծում է խիստ հազվադեպ, կծածը մարդու և կենդանիների համար վտանգավոր չէ։
Պատկերասրահ
Կատեգորիա:Լորտուներ
Աստերոիդների ցանկ (298401-298500)
Աստերոիդների ցանկ (298301-298400) * Աստերոիդների ցանկ * Աստերոիդների ցանկ (298501-298600)
Մասլով (Տացինսկի շրջան)
Մասլով (Маслов), գյուղ Ռուսաստանի Ռոստովի մարզի Տացինսկի շրջանում։ Մտնում է Միխայլովսկի գյուղական համայնքի կազմի մեջ։ Բնակչությունը կազմում է 630 մարդ։
Բաբկինո (գյուղ, Վաչսկի շրջան)
Բաբկինո (Бабкино), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
35-րդ հյուսիսային զուգահեռական
35-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 35°-ի անկյուն։
Անցնում է Աֆրիկայով, Միջերկրական ծովով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։
Ցերեկվա տևողությունը
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝
Սահմաններ
հյուսիսից՝ Թենեսի և Նեբրասկա և հարավից՝ Միսիսիփի, Ալաբամա և Ջորջիա նահանգների միջև գտնվող սահմանին։
Ծանոթագրություններ
Կատեգորիա:Հյուսիսային զուգահեռականներ
Խորան (Խորասանի գավառ)
Խորան, գյուղ Արևմտյան Հայաստանում, Էրզրումի վիլայեթի Բասենի գավառակում։
1877-1878 թվականներին ուներ 5 տուն թուրք և 3 տուն քուրդ բնակիչ ։
Գրուշկի (գյուղ, Վոլոդարսկ-Վոլինկիի շրջան)
Գրուշկի (Грушки), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։ Հիմնադրվել է 1795 թվականին։
Արտաքին հղումներ
Կատեգորիա:Ուկրաինայի Ժիտոմիրի մարզի Վոլոդարսկ-Վոլինկիի շրջանի բնակավայրեր Կատեգորիա:Ուկրաինայի գյուղեր Կատեգորիա:1795 թվականին հիմնադրված բնակավայրեր
Կարլ Փինինգ
Կենսագրություն
Ծնվել է 1867 թվականի  ապրիլ 14-ին Բիլեֆելդում։ Երգեհոնահար Լյուդվիգ Փինինգի (1838-1912) որդին է, թավջութակ նվագել սովորել է  Զոնդերսհաուզենում՝ Կարլ Շրյոդերի մոտ, 1884-1886 թվականներին, ապա Բեռլինի երաժշտության բարձրագույն դպրոցում՝ Ռոբերտ Հաուսմանի մոտ, 1886-1890 թվականներին, որտեղ էլ զբաղվել է կամերային անսամբլով՝ Յոզեֆ Յոահիմի և Վոլդեմար Բարգիլի ղեկավարությամբ։
1890-1892 թվականներին աշխատել է Գլազգոյում՝ հիմնականում հանդես գալով Մորիս Սոնսայի լարային քառյակի կազմում։ Վերադառնալով Գերմանիա՝ 1893-1894 թվականներին նվագել է Կրեֆելդի նվագախմբում, ապա Մայնինգենում հաստատվել որպես թավջութակի կոնցերտմայստեր պալատական նվագախմբում (ավելի ուշ՝ 1915-1920 թթ., եղել է նրա գլխավոր դիրիժորը)։ Մոտ է եղել Յոհաննես Բրամսի հետ, նվագել է նրա հետ ։ Մայնինգենի քառյակ անսամբլի  կազմում հյուրախաղերով հանդես է եկել  (սկզբում Բրամ Էլդերինգի ղեկավարությամբ) Նիդեռլանդներում, Բելգիայում, Շվեյցարիայում, Մեծ Բրիտանիայում։ Հանդես է եկել որպես մենակատար իր նվագախմբի հետ, ի թիվս այլ բաների, կատարել է Էժեն դ' Ալբերի և Ֆրիդրիխ Գերնսհայմի թավջութակի կոնցերտները հեղինակների հետ։ Փինինգի մասնակցությամբ մեկ այլ ուշագրավ պրեմիերա Անրի Մարտոյի հեղինակած Թավջութակի և նվագախմբի կոնցերտն է եղել (1905 թվականի մայիսի 29, Դորտմունդ)։ Արժանացել է կամեր-վիրտուոզ կոչմանը և Սաքսեն-Մեյնինգեն Դքսության արվեստի և գիտության ոսկե մեդալի (1899) ։  1920 թվականից հետո վերադարձել է Բիլեֆելդ։
Գրականություն
Կատեգորիա:Ապրիլի 14 ծնունդներ Կատեգորիա:1867 ծնունդներ Կատեգորիա:Մարտի 18 մահեր Կատեգորիա:1942 մահեր Կատեգորիա:Երաժիշտներ այբբենական կարգով Կատեգորիա:Գերմանացի դասական երաժիշտներ Կատեգորիա:Գերմանացի դիրիժորներ Կատեգորիա:Գերմանացի երաժիշտներ Կատեգորիա:Թավջութակահարներ
Քիվինո շրջան (Միչիգան)
Քիվինո շրջան (Keweenaw County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 15,452 կմ² է, բնակչությունը՝ 2,156 մարդ (2010 թ. տվյալներով)։ Շրջկենտրոնն է Իգլ Ռիվեր բնակավայրը։ Կազմավորվել է 1861 թ.։
Կատեգորիա:Միչիգան նահանգի շրջաններ
Վասցելիինա (Էստոնիայի շրջան)
Վասցելիինա շրջան (Vastseliina vald), շրջան Էստոնիայի Վիրումաա նահանգում։ Շրջանի կենտրոնն է Վասցելիինա գյուղական ավանը։
Բնակչություն
2008 թվականի տվյալներով շրջանում բնակվում էին 2165 մարդ։ Բնակչության խտությունը շրջանում կազմում էր 9,72 մարդ/կմ²։
Արտաքին հղումներ
Կատեգորիա:Էստոնիայի շրջաններ
Կորոլի (խուտոր, Ֆրոլովսկի շրջան)
Բնակչությունը վերջին գրանցված տվյալներով կազմում էր 40 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Ռուսաստանի Վոլգոգրադի մարզի Ֆրոլովսկի շրջանի բնակավայրեր
Մատեուս Նասիմենտո
Մատեուս Լեյտե Նասիմենտո (Matheus Leite Nascimento), առավել հայտնի է որպես Մատեուս (Matheus; ), բրազիլացի ֆուտբոլիստ, չինական « Շիցզյաչուժան Էվեր Բրայտ » ակումբի հարձակվող։
Վաղ տարիներ
Ծնվել է 1983 թվականի հունվարի 15-ին, բրազիլական Ռիբեյրոպոլիս քաղաքում։ Ֆուտբոլ խաղալ սկսել է համանուն քաղաքի «Իտաբայանա» ակումբում, որի կազմում 2005 թվականին դարձել է Sergipano առաջնության հաղթող։ Նաև ճանաչվել է մրցաշրջանի լավագույն հարձակվող։
2005 թվականի ամռանը տեղափոխվել է Պորտուգալիա, որտեղ էլ մեկ տարվա ընթացքում հանդես է եկել ցածր դիվիզիոնի «Մարկա» ակումբում։ 2006 թվականի հունվարին տեղափոխվել է « Բրագա », որը երկրի ամենաուժեղ թիմերից մեկն է։
2007 թվականի ընթացքում Մատեուսը երկու անգամ վարձավճարով տեղափոխվել է պորտուգալական « Բեյրա- Մար » և « Վիտորիա » ակումբներ, հետագայում հետ է կանչվել «Բրագա»։
«Բրագա»
2009/10 թվականի մրցաշրջանում Մատեուսը մասնակցել է «Բրագա»-ի բոլոր 30 խաղերին (հազվադեպ հանդես գալով մեկնարկային կազմում)։ Այդ մրցաշրջանում «արքեպիսկոպոսները» առաջնությունում գրավել են երկրորդ տեղը՝ 5 միավորով զիջելով «Բենֆիկային», ինչը նրանց թույլ է տվել հանդես գալ Չեմպիոնների լիգայում՝ մեկնարկելով երրորդ որակավորումը փուլից։
2010 թվականի հուլիսի 28-ին Չեմպիոնների լիգայի շրջանակներում Մատեուսը «Սելտիկայում» գոլ է խփել տուգանային 35 մետր հեռավորության հարվածից, և նրա թիմը վստահ հաղթանակ է տարել հակառակորդի նկատմամբ `3։0 հաշվով։ Հաջորդ խաղում «զինագործները» հաղթել են 2։1 հաշվով և անցել մրցաշարի հաջորդ փուլ։
Օգոստոսի 18-ին Մատեուսը խփել է խաղի միակ գոլը և ապահովել «Բրագայի» տնային հաղթանակը «Սեվիլյայի» նկատմամբ։ 5 օր հետո անցկացված պատասխան խաղում Մատեուսը նորից բացել է հաշիվը, որից հետո նրա թիմը հաղթել է և անցել է խմբային փուլ։ Գոլը տոնելու ժամանակ նա հանել է ծծակը և դրել բերանը ։
«Դնեպր»
2010/11 մրցաշրջանի ձմեռային պատուհանի ժամանակ Մատեուսը պայմանագիր է ստորագրել « Դնեպր » ակումբ հետ, որի արժեքը կազմել է 1 մլն եվրո ։ 2011 թվականի մարտի 6-ին նա իր նորամուտն է նշել Ուկրաինայի առաջնությունում՝ « Տավրիա » թիմի դեմ խաղի ժամանակ (2։2) ։ Մինչև մրցաշրջանի վերջ հանդես է եկել ընդամենը 3 խաղում։ 2011/12 խաղաշրջանի առաջին խաղի ժամանակ Մատեուսն աչքի է ընկել Կիևի «Արսենալ» ակումբի դարպասին խփած գոլով։ Խաղի 89-րդ րոպեին գրավել է «Վոլինա» ակումբի դարպասը։ Ինչպես նաև աչքի է ընկել Ուկրաինայի գավաթի խաղերից մեկում։
«Դնեպրի» հետ բրազիլացի ֆուտբոլիստը դարձել է Ուկրաինայի փոխչեմպիոն (2013/14) և մրցաշրջանի բրոնզի մրցանակակիր։ Հասել է մինչև 2015 թվականի Եվրոպոյի լիգայի եզրափակիչ, որտեղ գլխային փոխանցում է կատարել Նիկոլա Կալինիչին, բայց «Դնեպր» այդ խաղում պարտվել է «Սեվիլեյին» 2։3 հաշվով։ Դնեպրոպետրովսկյան թիմում Մատեուսը առանցքային խաղացողներից մեկն էր և հանրության սիրելին, որը հաճախ կարևոր փոխանցումներ էր կատարում և գոլեր խփում։
2016 թվականի մայիսին հեռացել է «Դնեպրից»` չերկարաձգելով պայմանագիրը, որն ավարտվում էր այդ տարվա հունիսին, և վերադարձել իր հայրենիք` Բրազիլիա ։ 2016 թվականի հունիսին տեղեկատվություն է տարածվել « Շիցզյաչուան Էվեր Բրայտ » ակումբի հետ պայմանագրի ստորագրման մասին ։
Ձեռքբերումներ
«Բրագա» «Դնեպր»
Արտաքին հղումներ
Կատեգորիա:Բրազիլացի ֆուտբոլիստներ Կատեգորիա:Բրագայի ֆուտբոլիստներ Կատեգորիա:Ֆուտբոլի հարձակվողներ
Միխայլով (Տացինսկի շրջան)
Միխայլով (Михайлов), գյուղ Ռուսաստանի Ռոստովի մարզի Տացինսկի շրջանում։ Մտնում է Միխայլովսկի գյուղական համայնքի կազմի մեջ։ Բնակչությունը կազմում է 2895 մարդ։
Կատեգորիա:Ռոստովի մարզի Տացինսկի շրջանի բնակավայրեր Կատեգորիա:Ռուսաստանի խուտորներ
34-րդ հյուսիսային զուգահեռական
34-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 34°-ի անկյուն։
Անցնում է Աֆրիկայով, Միջերկրական ծովով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։
Ցերեկվա տևողությունը
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝
Ծանոթագրություններ
Կատեգորիա:Հյուսիսային զուգահեռականներ
Առընճիկ
Առընճիկ, գյուղ Արևմտյան Հայաստանում, Բիթլիսի վիլայեթի Մշո գավառում ։
Բնակչություն
1881 թվականին ուներ 156 բնակիչ։
Տնտեսություն
Բնակչության հիմնական զբաղմունքը անասնապահությունն էր ։
Ծանոթագրություններ
Կատեգորիա:Արևմտյան Հայաստանի գյուղեր
Իրենա Վեյսայտե
Իրենա Իզիդորովնա Վեյսայտե (Irena Veisaitė, ), խորհրդային լիտվացի գրականագետ, թատերագետ և թատերական քննադատ, հասարակական գործիչ։ Արևմտյան Եվրոպայի գրականության և թատրոնի պատմության վերաբերյալ աշխատությունների հեղինակ։
Կենսագրություն
Ծնվել է Կաունասում՝ հրեական ընտանիքում։ 1934-1941 թվականներին սովորել է Կաունասի Շոլոմ Ալեյխեմի անվան գիմնազիայում՝ իդիշերենի ուսուցմամբ։ Երկրորդ համաշխարհային պատերազմի ժամանակ նա կորցրել է ծնողներին Կաունասի գետտոյում։ Մայրը կարողացել է նրան հանձնել լիտվացի մի ընտանիքի, որը նրան ապաստան է տվել մինչև Կարմիր բանակի կողմից քաղաքի գրավումը։
1947 թվականին ավարտել է Վիլնյուսի Սալոմեա Ներիսի անվան միջնակարգ դպրոցը, 1953 թվականին՝ Մոսկվայի պետական համալսարանը, որտեղ սովորել է գերմաներեն լեզու և գրականություն։ 1963 թվականին Լենինգրադի պետական ​​համալսարանում պաշտպանել է ատենախոսություն բանասիրական գիտությունների թեկնածուի գիտական ​​աստիճանի համար («Հայնեի ուշ քնարերգությունը՝ „ Ռոմանսերո“»)։
1953-1997 թվականներին դասավանդել է Վիլնյուսի մանկավարժական ինստիտուտում (1992 թվականին վերակազմավորվել է Վիլնյուսի մանկավարժական համալսարան) արևմտաեվրոպական գրականության, գերմանական գրականության և 20-րդ դարի թատրոնի պատմության դասընթացներ։ 1965 թվականից եղել է դոցենտ, 1999 թվականին նրան շնորհվել է Վիլնյուսի մանկավարժական համալսարանի պատվավոր պրոֆեսորի կոչում։ 1963-1964 թվականներին հայտնի է եղել որպես թատերական քննադատ։
Իրենա Վեյսայտեն մահացել է 93 տարեկանում 2020 թվականի դեկտեմբերի 11-ին Վիլնյուսում՝ կորոնավիրուսային վարակի հետևանքներից ։
Հասարակական գործունեություն
1990 թվականին պրոֆեսոր Չեսլովաս Կուդաբայի հետ համատեղ հիմնել են «Լիտվայի Բաց հիմնադրամը» : Մինչև 1993 թվականը եղել է Լիտվայի Բաց հիմնադրամի խորհրդի փոխնախագահ, 1993-2000 թվականներին՝ խորհրդի նախագահ, եղել է Բաց հասարակության ինստիտուտի (Բուդապեշտ) և այլ միջազգային ոչ կառավարական կազմակերպությունների խորհրդի անդամ, Նիդի Թոմաս Ման մշակութային կենտրոնի կուրատորիումի անդամ, ՅՈՒՆԵՍԿՕ-ի Լիտվայի ազգային կոմիտեի, Լիտվայի մշակույթի նախարարության գեղարվեստական ​​խորհրդի անդամ։
Արտաքին հղումներ
Կատեգորիա:Հոլոքոստից փրկվածներ Կատեգորիա:Խորհրդային գրականագետներ Կատեգորիա:Լիտվացի գրականագետներ Կատեգորիա:Բանասիրական գիտությունների թեկնածուներ Կատեգորիա:Լիտվացի հասարակական գործիչներ Կատեգորիա:Լիտվացի կին գրողներ Կատեգորիա:Թատերական քննադատներ Կատեգորիա:Լիտվացի գիտնականներ Կատեգորիա:Լիտվացի ակադեմիկոսներ Կատեգորիա:Լիտվացի մանկավարժներ
Կրոտովշչինա
Կրոտովշչինա (Кротівщина), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Կրոտովշչինա գյուղում բնակվում էր 808 մարդ։ Բնակավայրը զբաղեցնում է 2659 կմ² տարածք։ Բնակչության խտությունը կազմում էր 303,87 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Վելիկա Բոգաչկայի շրջանի բնակավայրեր Կատեգորիա:Ուկրաինայի գյուղեր
(2372) Պրոսկուրին
Միջին հեռավորությունը Արեգակից կազմում է 3,112577 ա. մ., առավելագույնը մոտենում է 2,5573 ա. մ. հեռավորության վրա և հեռանում 3,6678 ա. մ. ։ Արեգակի շուրջ մեկ ամբողջական պտույտ է կատարում 2005,76 երկրային օրվա ընթացքում, իր ուղեծրով շարժվելով միջինում 0,179483 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,74° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սորբարիա արոսատերև
Սորբարիա արոսատերև (Sorbaria sorbifolia), տերևաթափ թուփ է վարդազգիների ընտանիքից մինչև 3 մ բարձրությամբ, որը առատ արմատային մացառներ է տալիս։ Երիտասարդ ընձյուղները մերկ են, կամ ծածկված նուրբ աղվամազով, կանաչ, հետագայում ընդունում են բաց ծծմբագորշ երանգ։ Հին ճյուղերը գորշամոխրագույն են, ծածկված բազմաթիվ ոսպյակներով։ Տերևները բարդ են, կենտ փետրաձև, մինչև 27 սմ երկարությամբ և 13 սմ լայնությամբ, կազմված 9-21 տերևիկներից։ Վաղ գարնանը բացվելիս վարդագույն են, հետագայում՝ բաց կանաչավուն։ Տերևիկները նշտարաձև են, սրածայր, 2.5-10 սմ երկարությամբ և 1-3 սմ լայնությամբ, կրկնակի սղոցաեզր։ Ծաղկաբույլերը գագաթային հուրան են՝ 10-30 սանտիմետր երկարությամբ, կազմված բազմաթիվ մանր, սպիտակ ծաղիկներից։ Ծաղկում են հունիսից մինչև սեպտեմբեր, պտուղները հասունանում են օգոստոսին։ Պատկանում են վարդազգիների ընտանիքի ասպիրակայինների ընտանիքին։ Տարածված են Սիբիրում, Ճապոնիայում, Մանջուրիայում, Մոնղոլիայում, Կորեայում։ Հայաստան է ներմուծված հետսովետական ժամանականերում և մշակվում է հիմնականում լեռնային ու անտառային շրջաններում, քանի որ շոգեդիմացկուն չէ խոնավասեր է, պահանջկոտ է հողի նկատմամաբ, գերադասում է սննդանյութերով հարուստ, ստրուկտուրային, հղոր հողերը։ Ստվերարար է, արտակարգ ցրտադիմացկուն։ Բազմանում է սերմերով և թփի բաժանման միջոցով։ Պիտանի է խմբերով որպես սոլիտեր և կենդանի ցանկապատ օգտագործելու համար։
Գրականություն
Կատեգորիա:Վարդազգիներ Կատեգորիա:1753 թվականին նկարագրված բույսեր
Լինդա Քարթեր
Լինդա Քարթեր (Lynda Carter,), ամերիկացի դերասանուհի և երգչուհի, 1972 թվականին ԱՄՆ-ի ներկայացուցիչը «Միսս աշխարհ» մրցույթում ։
Կյանքը և կարիերան
Լինդա Ջին Քարթերը ծնվել է Արիզոնա նահանգի Ֆինիքս քաղաքում։ Նրա ծնողները ունեն իռլանդական, անգլիական, իսպանական և մեքսիկական ծագում ։ Յոթ տարեկան հասակում Ավարտելով Ֆինիքսի միջնակարգ դպրոցը ՝ Քարթերը սկսել է հանդես գալ Just Us երաժշտական խմբում, սակայն քսան տարեկան հասակում լքել է այն և ընդունվել Արիզոնայի պետական համալսարան։ 1972 թվականին Քարթերը մասնակցել է տեղի գեղեցկության մրցույթին և հաղթել այն, ինչի շնորհիվ նույն թվականին դարձել Է ԱՄՆ-ի ներկայացուցիչը «Միսս աշխարհ» մրցույթում, որտեղ զբաղեցրել է տասնհինգերորդ տեղը ։
Որպես դերասանուհի Քարթերը ավելի մեծ ճանաչում է ձեռք բերել «Հրաշք-կին» հեռուստասերիալում «Հրաշք-կնոջ» դերի շնորհիվ (1975-1979)։ Այդ դերը նրա յոթանասունականների դեռահասների կուռքն է դարձել, իսկ դերասանուհու պատկերներով վաճառքի են հանվել արձանիկներ, կիսանդրիներ և պաստառներ՝ Հրաշք կնոջ կերպարով ։ 1978 թվականին նա թողարկեց իր դեբյուտային ստուդիական ալբոմը՝ Portrait անվանումով։
Սերիալի փակումից հետո Քարթերը որոշ ժամանակով կենտրոնացել է երաժշտական կարիերայի վրա՝ համերգներ տալով ամբողջ երկրում, իսկ 1984 թվականին վերադարձել է հեռուստատեսություն՝ «հանցագործությունների գծով գործընկերներ» սերիալում գլխավոր դերակատարությամբ, որը չի ցուցադրվել մեկ եթերաշրջանից հետո։ Նա շարունակել է նկարահանվել գլխավոր դերերում՝ հեռուստատեսության համար արված տարբեր ֆիլմերում, սակայն առաջին հերթին հայտնի է եղել իր վառ կերպարի և անձնական կյանքի շնորհիվ։ Վերջին տարիներին նա հայտնվել է «Բարձրագույն պիլոտաժը» և «Դուքսերը Հազարդից» ֆիլմերում, ինչպես նաև «Օրենք և կարգ.հատուկ կորպուս», «Երկուսուկես մարդ» և «Սմոլվիլի գաղտնիքները» սերիալներում, նաև 2016 թվականին միացել է «Սուպերգրլ» սերիալի դերասանական կազմին։
Լինդա Քարթերը ամուսնացել է երկու անգամ, առաջին ամուսնությունից ունի երկու երեխա ։ Նա աջակցում է աբորտի իրավունքների և գենդերային ու սեռական փոքրամասնությունների իրավունքների շարժումներին  ։
Արտաքին հղումներ
Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի ֆեմինիստներ Կատեգորիա:Ֆեմինիստ երաժիշտներ Կատեգորիա:Ամերիկացի սցենարիստներ Կատեգորիա:Ֆեմինիստ արվեստագետներ Կատեգորիա:Ամերիկացի երգչուհիներ Կատեգորիա:Ամերիկացի դերասանուհիներ
Շերվուդյան անտառ
Շերվուդյան անտառ (Sherwood Forest), պարկային տարածք` տեղակայված Էդվինսթոու գյուղի մոտ` Նոթինգհեմշիր կոմսությունում, Անգլիա։ Դա շատ ավելի մեծ անտառի մնացորդ է, որը պատմականորեն կապված է Ռոբին Հուդի մասին լեգենդների հետ։
Շերվուդյան անտառում է աճում կաղնի-երկարակյացը, որին անվանում են նաև «Կաղնի-մայոր»։ Տեղական ֆոլկլորի համաձայն` այն եղել է Ռոբին Հուդի գլխավոր շտաբը։ Իր երկրորդ անվանումն այն ստացավ դրանիր հետո, երբ 1790 թվականին մայոր Ռուք Հեյմանը նկարագրեց ծառն Շերվուդի հնագույն կաղնիների մասին իր գրքի մեջ։ Վիկտորյական դարաշրջանից նրա զանգվածային ճյուղերը մասամբ աջակցվում էին անտառների հատուկ համակարգի միջոցով։ 1998 թվականի փետրվարին մի տեղական ընկերություն կատարեց մի քանի կտրվածք այդ ծառից և սկսեց աճեցնել կլոններ։ Նրա նպատակն էր ուղարկել ստացված տնկիներն աշխարհի խոշոր քաղաքներում ցանելու համար։ «Կաղնի-մայորը» հիշատակվել էր որպես Անգլիայի կենտրոնական կոմսությունների հրաշքներից մեկը` 2005 թվականին «Բնության յոթ հրաշալիքները» հեռուստածրագրում ԲիԲիՍի-2-ում։
Շերվուդյան անտառում է գտնվում նաև Մեծ Բրիտանիայի այսպես կոչվող ժամանցային գյուղերի խոշորագույն խմբերից մեկը, որոնք պատկանում են «Center Parcs» ընկերությանը։
Գոյություն ունեն մի քանի վեբ-կայքեր, որտեղ կարելի է ձեռք բերել Շերվուդյան անտառում աճեցվող կեչու սերմերը։
2006 թվականի սկզբին հայտարարվեց Շերվուդյան անտառի էքսկուրսիոն կենտրոնի զարգացման ծրագիրը։ Այդ պատվախնդիր ծրագիրը ներառում է` նոր, ավելի մեծ այցելուների կենտրոնի կառուցում; ծառերի գագաթների երկայնքով ձգված կախովի ուղիներ, որտեղից կբացվի անտառի հիանալի տեսարանը; նորագույն տեխնոլոգիաներով հագեցած ուսումնական հաստատություններ, որոնք պատրաստ են ծառայել ինչպես կրտսեր աշակերտներին, այնպես էլ ասպիրանտներին; կոնֆերանսների դահլիճ; «հայտնաբերությունների կենտրոն», որտեղ այցելուները կկարողանան ստանալ տեղեկություն Շերվուդյան անտառի պատմության և էկոլոգիայի մասին, ինչպես նաև, հնարավոր է` իմանալ մանրամասներ իրենց ընտանեկան արմատներ մասին` հետազոտելով իրենց տոհմածառը։
2005 թվականին Շերվուդյան անտառում հայտնաբերվել է երեք քար։ Պատմաբանները համարում են, որ միջին դարերին այս վայրում, նշված երեք քարերով, վիկինգները հավաք էին կազմակերպում։ Ավելի վաղ այս քարերը, հնարավոր է, նշում էին սահմաննն Մերսիա և Նորտումբրիա անգլո-սաքսոնական թագավորությունների միջև։ Բացի այդ, կան հիմքեր համարել, որ այնտեղ գտնվում է բրոնզե դարի ինչ-որ մի թաղման տեղ ։
Անտառի մոտով է անցնում Մեծ Բրիտանիայի ամենախոշոր ավտոմայրուղին` A1-ը։
Տուրիզմ
Շերվուդյան անտառը գրավում է տարեկան 360 000-ից մինչև 1 միլիոն զբոսաշրջիկների, շատերը` այլ երկրներից ։ Այցելուների թիվը զգալիորեն մեծացել է 2006 թվականին BBC-ով «Ռոբին Հուդ» հեռուստասերիալի թողարկման պահից։ Ամեն օգոստոս արգելոցում անց է կենում Ռոբին Հուդի ամենամյա մեկշաբաթյա փառատոնը։ Այս իրադարձությունը վերստեղծում է միջնադարյան մթնոլորտը և ցուցադրում գլխավոր հերոսներին Ռոբին Հուդի մասին լեգենդից։ Շաբաթվա զվարճությունները ներառում են միջնադարյան հանդերձանքներ հագած կատակասերներին և անիմատորներին, ի հավելումն միջնադարյան ճամբարի` ծաղրածուների, երաժիշտների, առնետ բռնողների, ալքիմիկոսների և կրակակերների հետ միասին։ Ամբողջ տարվա ընթացքում այցելուներին գրավում է Արվեստների և արհեստների Sherwood Forest կենտրոնը, որը գտնվում է նախկին մարզիչների տանը և Էդվինսթոու Հոլի ախոռներում` իսկն անտառի սրտում ։ Կենտրոնում գտնվում են գեղարվեստական տաղավարներ և սրճարաններ, ինչպես նաև տեղի են ունենում հատուկ միջոցառումներ` այդ թվում արհեստների ցուցադրումներ և ցուցահանդեսներ։
Ծանոթագրություններ
Կատեգորիա:Ռոբին Հուդ Կատեգորիա:Անգլիայի աշխարհագրություն Կատեգորիա:2002 հիմնադրված բնության հատուկ պահպանվող տարածքներ
Բաբյակովո
Բաբյակովո (Бабяково), գյուղ Ռուսաստանի Վորոնեժի մարզի Նովոուսմանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1595 թվականին հիմնադրված բնակավայրեր Կատեգորիա:Ռուսաստանի Վորոնեժի մարզի Նովոուսմանսկի շրջանի բնակավայրեր
Սենտ Էլալի դը Սեռնոն
Սենտ Էլալի դը Սեռնոն (Sainte-Eulalie-de-Cernon), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 248 մարդ, բնակչության խտությունը` 5.35 մարդ/կմ²։ Բնակավայրը զբաղեցնում է 46.35 կմ² տարածք։
Աշխարհագրություն
Գտնվում է Փարիզ քաղաքից 550 կմ հարավ, Թուլուզ քաղաքից` 145 կմ արևելք, Ռոդեզ քաղաքից` 65 կմ հարավ-արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 158 աշխատունակ (15-64 տարեկան) բնակիչ, որոնցից ակտիվ էին 108-ը, իսկ ոչ ակտիվները` 50։ Ակտիվության ցուցանիշը կազմում է 68,4 %։ 108 աշխատունակ մարդկանցից աշխատել է 97 անձ (54 տղամարդ և 43 կին)։ Գործազուրկ են եղել 11 անձ (6 տղամարդ և 5 կին)։ 50 անաշխատունակներից 12-ը եղել են աշակերտներ կամ ուսանողներ, 25-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լեյք շրջան (Միչիգան)
Լեյք շրջան (Lake County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,489 կմ² է, բնակչությունը՝ 11,539 մարդ (2010 թ. տվյալներով)։ Շրջկենտրոնն է Բոլդուին բնակավայրը։ Կազմավորվել է 1840 թ.։
Կատեգորիա:Միչիգան նահանգի շրջաններ
Դանիլովկա (գյուղ, Վոլոդարսկ-Վոլինկիի շրջան)
Դանիլովկա (Данилівка), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Դանիլովկա գյուղում բնակվում էր 125 մարդ։ Բնակավայրը զբաղեցնում է 6,55 կմ² տարածք։ Բնակչության խտությունը կազմում էր 19,08 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Վոլոդարսկ-Վոլինկիի շրջանի բնակավայրեր Կատեգորիա:Ուկրաինայի գյուղեր
Կորոլիշկի
Կորոլիշկի (Королишки), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
33-րդ հյուսիսային զուգահեռական
33-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 33°-ի անկյուն։
Անցնում է Աֆրիկայով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։
Ցերեկվա տևողությունը
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝
Սահմաններ
Արքանզաս և Լուիզիանա նահանգների սահմանին։
Ծանոթագրություններ
Կատեգորիա:Հյուսիսային զուգահեռականներ
Մալևնիչիե (գյուղ, Շառգորոդի շրջան)
Մալևնիչիե (Мальовниче), գյուղ Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Մալևնիչիե գյուղում բնակվում էր 395 մարդ։ Բնակավայրը զբաղեցնում է 16,64 կմ² տարածք։ Բնակչության խտությունը կազմում էր 23,74 մարդ/կմ²։
Ռուբեն Բաբայանց
Ռուբեն Համբարձումի Բաբայանց, հայ հիգիենիստ, սանիտարական գործի կազմակերպիչ։ Բժշկական գիտությունների դոկտոր (1936), պրոֆեսոր (1931): ԽՍՀՄ ԲԳԱ թղթակից անդամ (1945): Հիգիենիստների ընկերության Լենինգրադի բաժանմունքի հիմնադիրներից է։
Մահ
Ռուբեն Բաբայանցը մահացել է 1962 թվականին, Լենինգրադում։
Ծանոթագրություններ
Կատեգորիա:Հայ բժիշկներ Կատեգորիա:Հայ հիգիենիստներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Աշխատանքային կարմիր դրոշի շքանշանի ասպետներ
Վանսի
Վանսի (Vansi), գյուղ Էստոնիայի Հարյումաա նահանգի Կեռնու շրջանում։
2011 թվականի տվյալներով գյուղում բնակվում էր 97 մարդ։
Արտաքին հղումներ
Կատեգորիա:Էստոնիայի Հարյումաա նահանգի Կեռնու շրջանի բնակավայրեր Կատեգորիա:Էստոնիայի գյուղեր
Փաստերի ստուգում
Փաստերի ստուգում, ոչ գեղարվեստական տեքստերում տեղեկատվության ստուգման գործընթաց դրա ճշգրտությունը որոշելու համար։ Փաստերի ստուգումը կարող է իրականացվելնախքան տեքստը հրապարակելը կամ այլ կերպ տարածելը (ante hoc), կամ դրանից հետո (post hoc) : Ներքին փաստերի ստուգումը հրապարակողի կողմից փաստերի ստուգումն է նախքան տեքստը հրապարակելը կամ այլ կերպ տարածելը, երբ տեքստը վերլուծվում է երրորդ կողմի կողմից, գործընթացը կոչվում է արտաքին փաստերի ստուգում ։
Ante hoc փաստերի ստուգումը նպատակ ունի գտնել սխալները, որպեսզի տեքստը շտկվի նախքան տարածումը, կամ գուցե մերժվի։
Post hoc փաստերի ստուգմանը առավել հաճախ հաջորդում է անճշտությունների մասին գրավոր զեկույցը, երբեմն `ստուգող կազմակերպության կողմից տրամադրված վիզուալ չափանիշներով (օրինակ ՝ TRUTH-O-METER չափանիշները PolitiFact-ից)։
Արտաքին post hoc փաստերի ստուգման կազմակերպությունները առաջին անգամ ի հայտ եկան ԱՄՆ-ում 2000-ականների սկզբին և 2010-ականների ընթացքում տարածվեցին տարբեր այլ երկրներում ։ ԱՄՆ-ը շարունակում է մնալ փաստերի ստուգման ամենամեծ շուկան ։
Post hoc փաստերի ստուգում
Անկախ կազմակերպությունների կողմից արտաքին post hoc փաստերի ստուգումը Միացյալ Նահանգներում սկսվեց 2000-ականների սկզբին ։ 2010-ականներին, մասնավորապես, Դոնալդ Թրամփի ՝ 2016-ին ԱՄՆ նախագահի պաշտոնում ընտրվելուց հետո, փաստերի ստուգումը ձեռք բերեց մասսայականության աճ և տարածվեց բազմաթիվ երկրներում ՝ հիմնականում Եվրոպայում և Լատինական Ամերիկայում։ Այնուամենայնիվ, ԱՄՆ-ը շարունակում է մնալ փաստերի ստուգման ամենամեծ շուկան ։
Ոչ ֆորմալ փաստերի ստուգում
Անհատ ընթերցողներ կատարում են փաստերի ստուգման որոշ տեսակներ, օրինակ՝ համեմատում են մի հոդվածի մեջ տեղ գտած պնդումները մյուսի պնդումների հետ։
Հրեա մանկավարժ Ռաբբի Մոշե Բենովիցը ասել է. «Ժամանակակից ուսանողներն իրենց անլար աշխարհներն օգտագործում են թերահավատությունը լրացնելու և դոգման մերժելու համար, սա դրական հետևանքներ է ունենում արժեքների զարգացման համար»։
Կեղծ լուրեր հայտնաբերելը
Կեղծ լուրերը վերջին մի քանի տարիների ընթացքում ավելի տարածված են դարձել, և 2016-ի ընտրություններով պարզվեց, որ առցանց լրատվամիջոցները հակված են տարածել ապատեղեկատվություն ։ Կեղծ լուրերով հոդվածները հիմնականում լինում են երգիծական նորությունների կայքերից կամ կեղծ տեղեկություններ տարածելու խթանով անհատ կայերից՝ որպես քլիքբեյթ կամ որևէ նպատակի ծառայելու համար ։ Քանի որ այս հոդվածները, որպես կանոն, նպատակ ունեն կողմնակալ կամ կեղծ տեղեկատվություն տարածել, դրանց դժվար է հայտնաբերել։
Որոշ անհատներ և կազմակերպություններ հրապարակում են իրենց փաստերի ստուգման դեպքերը համացնացում։
Կեղծ լուրերը և սոցիալական մեդիան
Սոցիալական մեդիայի՝ որպես լեգիտիմ և լայնորեն կիրառվող հարթակի ընդունումը լուրջ մտահոգություններ է առաջացրել այստեղ կեղծ լուրերի տարածման վերաբերյալ։ Կեղծ լուրերի տարածումը սոցիալական մեդիա հարթակներում, ինչպիսիք են Facebook- ը, Twitter- ը և Instagram- ը, հասարակության համար ծայրաստիճան բացասական հետևանքներ թողնելու հնարավորություն են տալիս, հետևաբար, սոցիալական ցանցերում կեղծ լուրեր հայտնաբերելու հետ կապված հետազոտությունները նոր թափ են առնում։ Այնուամենայնիվ, սոցիալական ցանցերում կեղծ լուրերի հայտնաբերումը խնդիրներ է ստեղծում, որոնց պատճառով տվյալների հետազոտման և հայտնաբերման նախկին մեթոդները բավարար չեն : Այսպիսով, հետազոտողները կոչ են անում կեղծ լուրեր հայտնաբերելիս կատարել ավելի շատ աշխատանք, ադապտացնելով առկա տվյալների հետազոտման ալգորիթմները սոցիալական մեդիայում կիրառելու համար։
Փաստերի ստուգման և կեղծ լուրերի հայտնաբերման ընթացիկ ուսումնասիրություններ
2016-ի Միացյալ Նահանգների նախագահական ընտրություններից ի վեր կեղծ լուրերը նախագահ Թրամփի և լրատվամիջոցների քննարկման հանրաճանաչ թեմա էին։ Կեղծ լուրերը դարձել էին համատարած, և կատարվել էին մի շարք հետազոտություններ կեղծ լուրերը հասկանալու, տարբերելու և դրանց դեմ պայքարելու համար։ Նաև մի շարք հետազոտողներ սկսեցին կեղծ լուրեր տարածել՝ ազդելու 2016-ի նախագահական քարոզարշավի վրա։ Հետազոտության արդյունքում պարզվել է, որ 2016-ին Թրամփի մասին կեղծ լուրերը ընտրովիորեն թիրախավորել են պահպանողականներին և Թրամփի կողմնակիցներին։ Ստենֆորդի համալսարանի, Նյու Յորքի համալսարանի և NBER- ի հետազոտողները գտել են ապացույցներ ցույց տալու համար, թե ինչպես էր կեղծ լուրերի ներգրվվծությունը բարձրացել Facebook- ում և Twitter- ում ։ Վերջերս մեծ աշխատանք է կատարվել մեքենայական ուսուցման և արհեստական ինտելեկտի միջոցով կեղծ լուրեր հայտնաբերելու ուղղությամբ ։ 2018-ին MIT-ի Համակարգչային Գիտության և Արհեստական Բանականության Լաբորատորիայի հետազոտողները կեղծ լուրերը տարբերելու համար ստեղծեցին և փորձարկեցին մեքենայական ուսուցման ալգորիթմ՝ որոնելով կեղծ լուրերին բնորոշ ընդհանուր օրինաչափություններ, բառեր և նշաններ ։
Փաստերի ստուգման միջազգային օր
Փաստերի ստուգման միջազգային օրվա գաղափարը ներկայացվել է Լոնդոնի տնտեսագիտության դպրոցում 2014 թվականի հունիսին՝ լրագրողների համար անցկացվող համաժողովում ։ Տոնը պաշտոնապես ստեղծվել է 2016 թվականին և առաջին անգամ նշվել է 2017-ի ապրիլի 2-ին ։ Միջազգային փաստերի ստուգման օրվա գաղափարը ծագեց համացանցում՝ մասնավորապես սոցիալական մեդիա կայքերում հայտնաբերված բազմաթիվ ապատեղեկատվական արշավներից։
Ante hoc փաստերի ստուգում
Փաստեր ստուգող լրագրողները ստուգում են, որ հոդվածում կամ գրքում առկա անունները, ամսաթվերը և փաստերը ճիշտ լինեն ։ Օրինակ, նրանք կարող են կապ հաստատել այն անձի հետ, որը մեջբերվում է հոդվածում և հարցնել այդ անձին, թե արդյոք այդ մեջբերումը ճիշտ է, կամ ինչպես է ճիշտ արտասանվում այդ անձի անունը։ Փաստեր ստուգողները հիմնականում օգտակար են պատահական սխալների հայտնաբերման համար. նրանք երաշխավորված չեն հայտնաբերել լրագրողական կեղծիքներ։
Որպես մասնագիտություն
Պատմականորեն, առաջին փաստեր ստուգող լրագրողները ստուգում էին անունները,ամսաթվերը, փաստերը և հեղինակների համար հոդվածներում նշում էին հատվածներ՝ հետագայում համեմատելու համար ։
Փաստերի ստուգման գործընթացում ներգրավված անձանց թիվը կախված է հրապարակումից։ Որոշ կազմակերպություններ ունեն փաստերի ստուգման առանձին բաժիններ։ Օրինակ՝ 2003-ին The New Yorker ամսագիրն ուներ 16 փաստեր ստուգող լրագրող ։ Այլ հրատարակողներ երբեմն վարձում են ֆրիլանսերների, կամ համատեղում են այլ մասնագետների աշխատանքը փաստերի ստուգման հետ։
Փաստերի ստուգման կրթություն
Համացանցում կեղծ լուրերի շրջանառությունից ելնելով՝ շատ կազմակերպություններ մշակել են ուղեցույցներ ինֆորմացիան ստուգելու համար։ ԱՄՆ-ում շատ համալսարաններ ուսանողներին տրամադրում են ռեսուրսներ և գործիքներ, որոնք կօգնեն նրանց ստուգել իրենց աղբյուրները։ Համալսարանները տրամադրում են հետազոտական ուղեցույցներ, որոնք ուսանողներին օգնում են մանրակրկիտ հետազոտություններ անցկացնել ակադեմիայի հեղինակավոր աղբյուրների հետ։ Հայաստանում փաստերի ստուգման կրթություն տրամադրվում է Հետք մեդիա գործարանում
Արտաքին հղումներ
Կատեգորիա:Լրագրության ժանրեր Կատեգորիա:Լրագրության տեսակներ
Միխայլովկա (Տացինսկի շրջան)
Միխայլովկա (Михайловка), գյուղ Ռուսաստանի Ռոստովի մարզի Տացինսկի շրջանում։ Մտնում է Սկոսիրսկի գյուղական համայնքի կազմի մեջ։ Բնակչությունը կազմում է 161 մարդ։
Ազգային պատմության օր
Ազգային պատմության օրվա մրցույթի պատմություն
Մրցույթը սկսվեց Քլիվլենդում 1974-ին ։ Case Western Reserve համալսարանի պատմության ամբիոնի անդամները նախնական գաղափար են մշակել պատմության մրցույթի համար, որը նման է «Գիտական փառատոնի»։ Ուսանողները հավաքվում են համալսարանում՝ մի օր նվիրելու պատմությանը՝ անվանելով այն «Ազգային պատմության օր»։ Հաջորդ մի քանի տարիների ընթացքում մրցույթը տարածվե ամբողջ Օհայո նահանգում և շրջակա մերձարևմտյան նահանգներում։ Մինչև 1980-ին, Հումանիտար գիտությունների ազգային հիմադրամի օգնությամբ, Ազգային պատմության օրը վերածվեց ոչ առևտրային կազմակերպության, և 1992-ին Պատմության Ազգային օրը իր շտաբը տեղափոխեց Քլիվլենդից Վաշինգտոն։ Ազգային պատմության օրն այժմ իրականացնում է բազմաթիվ կրթական ծրագրեր, սակայն Ազգային մրցույթը շարունակում է մնալ դրանցից ամենամեծը։ Ազգային եզրափակիչ փուլը տեղի է ունենում ամեն հունիս ամսին, Մերիլենդ համալսարանում անցկացվող մեկշաբաթյա միջոցառման ընթացքում ։
Միխայլովկա (Տացինսկի շրջան)
Կատեգորիա:Ռոստովի մարզի Տացինսկի շրջանի բնակավայրեր Կատեգորիա:Ռուսաստանի խուտորներ
Ազգային պատմության օր
Ազգային պատմության օրվա մրցույթի ամենամյա թեմա
Ամենամյա թեման սովորաբար արտահայտություն է, որն ավարտվում է «պատմության մեջ», և հաճախ ալիտերացիա է, ինչպես «Հեղափոխություն, արձագանք, բարեփոխում պատմության մեջ»։ Թեման ընդգրկում է ուսանողների հետազոտությունը պատմական թեմայի շրջանակներում։ Թեման ընտրվում է համաշխարհային, ազգային կամ պետական լայն կիրառման, և հին կամ ավելի վաղ անցյալի պատմության կարևորության համար։ 2019-ի թեման եղել է Հաղթանակը և Ողբերգությունը պատմության մեջ, իսկ 2020-ի թեման՝ Խոչընդոտների խախտումը պատմության մեջ: «Ազգային պատմության օրվա մրցույթի թեմայի մտադրված ընտրությունն այն է, որ ուսանողներին հնարավորություն ընձեռվի անդրադարձ կատարելու պատմության հնացած տեսակետին, որպես սոսկ փաստեր և ամսաթվեր, և ներքաշվել դեպի պատմական բովանդակություն՝ զարգացնելու հեռանկարը և փոխըմբռնումը ։ Թեմաները ամեն տարի փոխվում են, և հաճախ նախնական թեմաները օգտագործվում են մոտավորապես տասներկու տարի հետո ։
Դատողություն
Ազգայի պատմության օրվա մասնակիցներին դատում են երեք որոշիչ գործոնների հիման վրա՝ պատմական որակ, թեմայի հետ կապը և ներկայացման հստակությունը ։ Հետազոտությունները պետք է ներառեն առաջնային և երկրորդային աղբյուրներ։ Բացի այդ, աղբյուրները պետք է հստակ վկայակոչվեն՝ ընդգրկելով ծանոթագրված մատենագրությունը ։ Կա նաև պահանջվող գործընթացի փաստաթուղթ, որը պետք է ներառված լինի նախագծին՝ նկարագրելով գործընթացը և պայքարը «Ազգային պատմության օր» ծրագիրը ստեղծելու համար ։
Պետական և տարածաշրջանային մրցույթներ
Որոշ շրջաններում, ուսանողները, ովքեր բավականաչափ միավորներ են ձեռք բերում իրենց դատողությունից, նախապես դիմում են ներկայացնում հանրապետական փուլ, և ցանկակցած ուսանող տարածաշրջանային մրցույթներին կարող է դիմում ներկահացնել հանրապետական փուլ։ Մյուս նահանգներում, ինչպես օրինակ՝ Կալիֆորնիան, Կոնեկտիկուտը, և Փենսիլվանիան, առաջին երեք նախագծերը նախապատվություն են տալիս պետական մրցակցությանը։ Տարածաշրջանները կարելի է բաժանել ըստ աշխարհագրական տարածքի, բնակչության կամ երկրի։
Պետական մակարդակի մրցույթներում, ուսանողները մրցում են տարբեր մրցանակների համար։ Յուրաքանչյուր կատեգորիայի և բաժնի առաջին երկու գրանցվածներին հրավիրում են ազգային մրցույթի, որը կազմակերպվում է ամեն հունիս ամսին Մերիլենդի համալսարանում։
Նախնական փուլ
Նախնական փուլում, յուրաքանչյուր մասնակից ներկայացնում է իր նախագիծը երեք դատավորների կազմի առջև։ Փաստաթղթի և վեբ կայքի կատեգորիայի առկայության դեպքում, նախագծերը նախքան ներկայացվելը, վերանայվում են դատավորների կողմից։ Ներկայացումները, վավերագրական ֆիլմերը, և ցուցանմուշները առաջին անգամ ներկայացվում են մրցույթում դատավորների համար։ Առաջին երկու աշխատանքները՝ թե՛ կրտսեր, թե՛ ավագ բաժնի մասնակիցները ներկայանում են ազգային մրցույթին։
Եզրափակիչ փուլ
Նրանք, ովքեր ներկայացման և վավերագրական կատեգորիաներին եմ մասնակցում, տեղեկացվում է, որ անցել են եզրափակիչ փուլ, այնուհետև ներկայացնում են իրենց աշխատանքը երեք դատավորների կազմի առջև։ Փաստաթղթի, վեբկայքի և ցուցահանդեսների կատեգորիաների վերաբերյալ չի տեղեկացվում, թե արդյոք անցել են եզրափակիչ փուլ։ Նրանց ծրագիրը քննարկվում է երեք նոր դատավորների կողմից, բայց ուսանողները հարցազրույց չեն անցնում այս փուլում։ Այնուհետև, նրանց ծրագիրը պետք է մնա միայն եզրափակիչ փուլի քննարկման համար։ Առաջին, երկրորդ, և երրորդ տեղերի համար մրցանակները համապատասխանաբար կազմում են 1000, 500, and 250 դոլար։ «Նշանավոր մասնակից» մրցանակը տրվում է յուրաքանչյուր նահանգից երկու նախագծի՝ մեկ կրտեսեր և մեկ ավագ մասնակցի։ Կան նաև մեկ տասնյակից ավելի հատուկ մրցանակներ, որոնք կազմում 250-ից 2,500 դոլար ։
Ազդեցությունը ուսանողների վրա
2011 թ.-ին իրականցված անկախ ուսումնասիրությունը ցույց տվեց, որ այն ուսանողները, ովքեր մանսակցում են Ազգային պատմության օրվա մրցույթին, գերազանցում են իրենց ոչ մասնակից հասակակիցներին և բարձր գնահատակններ են ստանում ստանդարտ թեստեր անցնելիս, չնայած դա կարող է ազդեցություն ունենալ այն ուսանողների տեսակին, ովքեր ընտրում են մասնակցել Ազգային պատմության օրվա մրցույթին, ովքեր ձգտում են մարտահրավեր նետել իրենց ։
Ազդեցությունը պատմաբանների վրա
2001 թ.-ին Ամերիկյան պատմական ասոցիացիայի գործադիր տնօրեն Արինտա Ջոնեսը գրել է.
Տես նաև
Ծանոթագրություններ
Կատեգորիա:ԱՄՆ-ի կազմակերպություններ Կատեգորիա:Մշակութային կազմակերպություններ Կատեգորիա:Ուսումնական հաստատություններ
Աստրիդ Զիդովեր
Աստրիդ Զիդովեր (Astrid Zydower, ), բրիտանացի քանդակագործ։
Կենսագրություն
Անգլիայում Զիդովերների երեխաներն անցել են Շեֆիլդում բնակվող քվակեր Ֆրիմանների խնամակալության ներքո ։ Սկզբնական շրջանում, անգլերեն չխոսելու պատճառով, Աստրիդը դպրոցում դժվարություններ ուներ, սակայն ակնհայտ էր նրա նկարչական տաղանդը և նա ուսումը շարունակեց Շելֆիլդի արվեստի դպրոցում, որտեղից Արվեստի արքայական քոլեջում սովորելու կրթաթոշակ ստացավ։ Այնտեղ Աստրիդին դասավանդել են Լեոն Անդերվուդը և Ջոն Սքիպինգը, և Աստրիդի մոտ զարգացել են քանդակագործի ունակությունները ։
1960-ական թվականներին Զիդովերը դասավանդել է Լոնդոնի հյուսիսում գտնվող Հորնսի արվեստի դպրոցում և ստացել մի շարք մեծամասշտաբ քանդակագործության պատվերներ։ 1964 թվականին, Ուիլյամ Շեքսպիրի ծննդյան 400-ամյակի կապակցությամբ Կանադայի Օնտարիո նահանգի Ստրատֆորդ քաղաքում ստեղծել է իրական չափերի ֆիգուրների շարք ։ Զիդովերի աշխատանքները ներկայացվել են Մոնրեալի Էքսպո '67 համաշխարհային տոնավաճառում, այնուհետև Օսակայի Էքսպո '70-ում ։ Զիդովերի Հորնսի արվեստի դպրոցի աշակերտներից է եղել Շիրլի Էն Շեփարդը, Ռոլինգ Սթոունզ խմբի թմբկահար Չարլի Ուոթսի կինը, և Զիդովերը մի շարք պատվերներ է ստացել Ուոթսից և խմբի այլ անդամներից։ Ուոթսի համար նա ստեղծել է Ոդիսևսի կիսանդրին, Միք Ջագերի համար՝ Ակտեոնի գլուխը ։ Սուրբ Պողոսի տաճարի համար քանդակել է Սուրբ ծննդյան տեսարան, որը ցուցադրվել է ամեն տարի Սուրբ ծննդին, նախքան Լինքոլնի տաճար տեղափոխելը ։ Թել Ավիվի հրեական սփյուռքի թանգարանի համար Զիդովերը ստեղծել է տաս տղամարդկանց խմբաքանդակ` մինյան, որոնք պատրաստվում են մտնել աղոթասրահ ։ 1970 թվականին պատվեր է ստացել ստեղծելու Ռամբեր բալետի հիմնադիր Մարի Ռամբերի բրոնզե կիսանդրին, որի արդյունքում մտերմացել է Ռամբերի և Նյու Յորք Սիթի բալետի այլ արտիստների հետ ։ 1984 թվականին Յորքշիրի Հարվուդ հաուզի կենտրոնական տաղավարի շատրվանի համար Զիդովերը ստեղծել է 9 ոտնաչափ բարձրությամբ Օրփեոսի՝ ընձառյուծն ուսերին բրոնզե արձանը ։ Հետագա կյանքի ընթացքում Զիդովերը զբաղվել է փորագրությամբ՝ հիմնականում ստեղծելով հունական դիցաբանության կերպարներ ։
Զիդովերի աշխատանքները գտնվում են Վիկտորիայի և Ալբերտի թանգարանում և Լոնդոնի դիմանկարների ազգային պատկերասրահում ։ 1968 թվականին Զիդովերն արժանացել է Բրիտանական կայսրության շքանշանի։ Երկար տարիներ ապրել է Քենթիշ քաղաքի մի մեծ տան մեջ, որը եղել է նաև նրա ստուդիան։ Մահացել է 2005 թվականին։
Արտաքին հղումներ
Կատեգորիա:Անգլիացի կին քանդակագործներ Կատեգորիա:Հրեա կին քանդակագործներ Կատեգորիա:Հրեա արվեստագետներ
Որդանման կույր օձ
Որդանման կույր օձ, կույր օձերի ընտանիքի օձ։ Հայաստանում հանդիպում է Արմավիրի, Արագածոտնի, Կոտայքի, Արարատի, Վայոց ձորի, Սյունիքի ու Տավուշի մարզերի նախալեռներում, Երևանի շրջակայքում։ Տարածված է կիսաանապատային, տափաստանային, թփուտային կամ նոսրանտառային բուսականությամբ քարքարոտ կենսավայրերում։ Վարում է բացառապես փորող կենսակերպ, հանդիպում է քարերի տակ և հողի փխրուն շերտերում, հիմնականում գարնանն ու ամռան սկզբին, երբ հողը բավական խոնավ է։